Public procurement notice: Contract Award Notice
Published: 2018-08-16
Buyer: „Водоснабдяване и канализация — Шумен“ ООД
Country: BG
Contract type: Services
Procedure: Negotiated without a prior call for competition
CPV classification: 65300000: Electricity distribution and related services
Award criteria: Lowest price

Technical requirements: Осигуряване на достъп и пренос на електрическа енергия през електроразпределителната мрежа за обекти на „ВиК — Шумен“ ООД, гр. Шумен
Предметът на поръчката включва услуги по предоставяне на достъп и пренос на електрическа енергия през електроразпределителната мрежа за обекти на „ВиК — Шумен“ ООД, присъединени на ниско и средно напрежение, съгласно списък на обектите, предоставен от възложителя. Към момента на откриване на процедурата услугата е предназначена за 85 обекта (85 точки на измерване), от които обекти, присъединени към мрежата на средно напрежение, са 13 бр. и обекти, присъединени към мрежата на ниско напрежение, са 72 бр. Прогнозно количество електрическа енергия — 102 000 MWh за 3 години.
Възложителят си запазва правото по време на действие на договора и съгласно изискванията на ЗОП да прави промени в списъка с обекти, като добавя нови обекти, като това обстоятелство следва да бъде посочено в проекта на договора, представен от изпълнителя.
На основание чл. 138, ал. 1 във връзка с чл. 79,, ал. 1, т. 3, б. „в“ от ЗОП в случаите, когато поръчката може да бъде изпълнена само от определен изпълнител и възлагането и на друго лице би довело до нарушаване на изключителни права, придобити по силата на закон или на административен акт, секторните възложители могат да прилагат процедура на договаряне без предварителна покана за участие. Настоящата обществена поръчка е с предмет предоставяне на достъп и пренос на електрическа енергия през електроразпределителната мрежа на „Електроразпределение Север“ АД за обекти на „ВиК — Шумен“ ООД, гр. Шумен. Обществените отношения, свързани с осъществяването на дейността, предмет на поръчката, се уреждат със Закона за енергетиката (ЗЕ). Съгласно действащото законодателство в областта на енергетиката електроразпределителната мрежа, през която се извършва пренос и разпределение на електрическа енергия се експлоатира и управлява от електроразпределителни предприятия при наличие на валидна лицензия за разпределение на електрическа енергия, издадена от Комисията за енергийно и водно регулиране (КЕВР) за съответната обособена територия — чл. 39, ал. 1, т. 3 от ЗЕ. Разпоредбата на чл. 43, ал. 2, т. 1 от Закона за енергетиката гласи, че за 1 обособена територия се издава само 1 лицензия за разпределение на електрическа енергия, като цените за достъп и/или пренос през електроразпределителната мрежа подлежат на регулиране от КЕВР — чл. 30, ал. 1, т. 13 от ЗЕ. От публичния регистър на издадените лицензии за дейностите в енергетиката е видно, че „Електроразпределение Север“ АД, което до месец януари 2018 г. се наричаше „Енерго-Про Мрежи“ АД („Е.ОН България Мрежи“ АД, гр. Варна), притежава Лицензия за разпределение на електрическа енергия № Л-138-07/13.8.2004 г., издадена от КЕВР, за срок от 35 години (http://www.dker.bg/bg/registri/litsenzii.html), в чийто териториален обхват попада и област Шумен. „Електроразпределение Север“ АД притежава изключителни права за осъществяване на дейността, предмет на настоящата поръчка, поради което възлагането ѝ на друго лице би довело до нарушаване на изключителните права на титуляра на лицензията. Предвид горното „Електроразпределение Север“ АД е единствения възможен изпълнител на настоящата поръчка.